**Kaaron koulun yhteisöllinen oppilashuoltoryhmä 20.8.2015**

Läsnä: Johanna Leino, Taina Reunanen, Jaana Ahvenjärvi, Riikka Heinonen, Päivi Sippola, Sanna Järvelä, Veera Paananen ja Sari Ågren (pj. & siht.)

**MUISTIO**

1. **Yhteisöllisen oppilashuoltoryhmän nimi**

Yhteisöllisen oppilashuollon kehittämisen merkeissä pj. ehdotti, että ryhmälle keksittäisiin uusi nimi ja irrottauduttaisiin sen myötä vanhan oppilashuoltoryhmän toimintamallista. Päätettiin laittaa asia mietintään ja ottaa esille seuraavalla kerralla.

1. **Ryhmän koulukohtaiset tehtävät**

Keskusteltiin ryhmässä koulukohtaisista oppilashuollon tehtävistä, joita olisi mahdollista kirjata koulukohtaiseen oppilashuoltosuunnitelmaan. Seuraavat tehtävät nousivat esille: yhteinen turvallisuus, yhteistyö/yhdessä toimiminen, välittäminen, tiedonkulku (kaikkiin mahdollisiin suuntiin), vanhempien osallisuus, puuttuminen (varhainen/ennaltaehkäisevä), koulun yhteishenki/ ilmapiiri, , luottamus kaikkien toimijoiden kesken, tutustuminen, tapahtumien suunnittelu, vanhempien keskinäisen tuntemuksen lisääminen, oppilashuollon yhteiset toimintaohjeet/säännöt/mallit.

1. **Tämän vuoden teema**

Tämän vuoden teemaksi valittiin yleisesti yhteisöllisen oppilashuollon kehittäminen sekä yhteisöllisyyden lisääminen.

1. **Vuosikellon laatiminen ja hyvinvointia tukevat käytänteet**

Sovittiin, että seuraavaksi kerraksi kaikki listaavat Kaaron koulun hyvinvointiin liittyviä ja hyvinvointia tukevia käytäntöjä, tapahtumia ja asioita. Seuraavalla kerralla sijoitamme asiat vuosikelloon.

1. **Lukuvuoden ensimmäisen oppilashuoltoryhmän rakenne jatkossa**

Keskustelimme, millaisella rakenteella olisi syksyn ensimmäinen yhteisöllinen oppilashuoltoryhmä jatkossa toteuttaa. Päätettiin, että syksyn ensimmäisessä ryhmässä kerrataan mennyttä lukuvuotta oppilashuollollisesta näkökulmasta ja mietitään oppimisen/kehittämisen paikkoja huomioitavaksi uudelle oppilashuollolliselle vuodelle. Ryhmässä määritellään teema ja tavoitteet uudelle lukuvuodelle ja tehdään vuosikello. Oppilashuoltoryhmän tapaamisia on todennäköisesti jo suunniteltu keväällä, mutta syksyn ensimmäisessä kokouksessa ne lyödään lukkoon ja siirretään vuosikelloon. Ryhmässä keskustellaan yleisesti koulun ja eskarin oppilashuollollisesta tilanteesta ja käydään läpi muita ajankohtaisia asioita. Ensimmäiseen oppilashuoltoryhmään kutsutaan aina myös huoltajaedustus.

1. **Keskustelupohja Pedanetissä**

Pj. kertoi, että hän ei toistaiseksi ole onnistunut luomaan Pedanettiin keskustelupohjaa oppilashuollon henkilöstölle.

1. **Seuraavan kokouksen suunnittelu**

Seuraava kokous pidetään 17.9. klo 13. Silloin on tarkoituksena miettiä ryhmän nimi, tehdä vuosikello, neuvotella oppilaskunnan ohjaavien opettajien kanssa yhteistyön muodoista, tehdä oppilashuoltosuunnitelman koulukohtaisen osion päivitystä ja miettiä, miten tiedotetaan huoltajia oppilashuollon kehittämistyöstä ja mahdollisuudesta osallistua siihen.